2018. gada 21. augustā Noteikumi Nr. 539

Rīgā (prot. Nr. 39 17. §)

**Grozījumi Ministru kabineta 2016. gada 5. janvāra noteikumos Nr. 19 "Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi"**

Izdoti saskaņā ar

Eiropas Savienības struktūrfondu

un Kohēzijas fonda 2014.–2020. gada

plānošanas perioda vadības likuma

20. panta 13. punktu

Izdarīt Ministru kabineta 2016. gada 5. janvāra noteikumos Nr. 19 "Darbības programmas "Izaugsme un nodarbinātība" 5.1.2. specifiskā atbalsta mērķa "Samazināt plūdu riskus lauku teritorijās" īstenošanas noteikumi" (Latvijas Vēstnesis, 2016, 13., 245. nr.) šādus grozījumus:

1. Aizstāt 15. punktā vārdu "izmanto" ar vārdiem "ieteicams izmantot".

2. Svītrot 16.1. apakšpunkta ievaddaļā vārdus "kā arī darba vietas aprīkojuma iegādes izmaksas (attiecināms, ja izmaksas radušās uz darba līguma pamata)".

3. Papildināt noteikumus ar 16.2.5. un 16.2.6. apakšpunktu šādā redakcijā:

"16.2.5. būvprojekta kvalitātes kontroles izmaksas;

16.2.6. bebru veidoto aizsprostu nojaukšanas izmaksas, ja to nojaukšana ir nepieciešams priekšnosacījums būvprojektu izstrādei un būvdarbu veikšanai."

4. Izteikt 16.3. apakšpunktu šādā redakcijā:

"16.3. esošas hidrotehniskās būves, potomālās upes regulēto posmu atjaunošanas vai pārbūves izmaksas, tai skaitā izmaksas, kas saistītas ar būvniecības uzsākšanu un būves pieņemšanu, kā arī esošās infrastruktūras un labiekārtojuma elementu atjaunošanas izmaksas, nepārsniedzot 10 % no būvdarbu attiecināmajām izmaksām, ja to atjaunošana ir pamatota ar valsts nozīmes ūdensnoteku vai hidrotehnisko būvju drošu ekspluatāciju, nodrošina vides pieejamību, kā arī iedzīvotāju un atbildīgo dienestu pārvietošanos plūdu risku aizsargātajā platībā."

5. Papildināt noteikumus ar 16.9. apakšpunktu šādā redakcijā:

"16.9. darba vietas aprīkojuma iegādes izmaksas šo noteikumu 16.1. apakš­punktā minētajam personālam (attiecināms, ja izmaksas radušās uz darba līguma pamata) jaunu darba vietu radīšanai vai esošo darba vietu atjaunošanai ne vairāk kā 3 000 *euro* apmērā vienai darba vietai projekta īstenošanas laikā. Ja personāls ir nodarbināts normālo darba laiku, darba vietas aprīkojuma iegādes izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai daļlaiku, darba vietas aprīkojuma iegādes izmaksas ir attiecināmas proporcionāli slodzes procentuālajam sadalījumam."

6. Izteikt 22. punktu šādā redakcijā:

"22. Projekta netiešās attiecināmās izmaksas ir finansējuma saņēmēja projekta vadības izmaksas, kuras plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 16.1. apakšpunktā minētajām izmaksām, izņemot izmaksas, kas radušās uz uzņēmuma (pakalpojuma) līguma pamata."

Ministru prezidents Māris Kučinskis

Zemkopības ministra vietā –

aizsardzības ministrs Raimonds Bergmanis